ಭದ್ರ ಮುಷ್ಥಿ

ಭದ್ರ ಮುಷ್ಥಿ ಪಂಡ ಒಂಜಿ ಜಾತಿದ ಪಂತಿ. ಅಂಚನೆ ಮರ್ದ್‌ದ ಉಪಯೋಗಲ ಉಪ್ಪುನಂಚಿನ ದಯಿ.https://www.healthbenefitstimes.com/nut-grass/

 ದಯಿತ ಪೊಲಬು 
ಈ ದಯಿ ಪಂತಿದ ಜಾತಿಗ್ ಸೇರಿನ ದಯಿ. ಈ ದಯಿ ಮಾತ ಕಡೆಟ್ ತೋಟ ಕಂಡೊಡು ಆಪಿನಂಚಿನ ಕಾಟ್ ಪಂತಿ. ಈ ದಯಿ ೯ ಡ್ದ್ ೧೦ ಸೆ.ಮೀ ಉದ್ದ ಬಳಪುಂಡು. ಈ ದಯಿಕ್ ಮುದೆಲ್‌ಡ್ ಮಾತ್ರ ಉದ್ದದ ನೇಜಿದ ಲೆಕ್ಕಂದಿನ ಇರೆ ಉಪ್ಪುಂಡು. ನೆಲಟ್ ಕಿನ್ಯ ಕಂಡೆದ ಲೆಕ್ಕ ಇತ್ತ್‌ದ್ ಗಟ್ಟಿಯಾದ್ ಬೇರ್ ಊರ್ದುಪ್ಪುಂಡು. ಒಂಜಿ ಉದ್ದದ ದಂಡ್‌ದ ಕೊಡಿಟ್ ಕಂದು ಬಣ್ಣದ ಪೂ ಉಪ್ಪುಂಡು.

 ಬೇತೆ ಬೇತೆ ಬಾಸೆದ ಪುದರ್ 
 ವೈಜ್ಞಾನಿಕ ಪುದರ್-ಸೈಪಿರಸ್ ರೊಟುಂಡಸ್
 ಕನ್ನಡ-ಕೊನ್ನಾರಿಗಡ್ಡೆ,ಜೇಕಿನಗಡ್ಡೆ
 ಸಂಸ್ಕ್ರತ-ಮುಷ್ಠಕ,ಕುರುಬಿಲ್ವ,ಭದ್ರಮುಷ್ಠ
 ಹಿಂದಿ-ಮೋತ,ಮುತ್ತ
 ತಮಿಳು-ತುಂಗ ಗಡ್ಡೈ,ಕಿಳಂಗು
 ತೆಲುಗು  -ತುಂಗ ಮುಷ್ಠೆ,ಗಂಡಲ
 ಇಂಗ್ಲಿಸ್-ನಟ್ ಗ್ರಾಸ್

 ಮರ್ದ್‌ದ ಉಪಯೋಗ 
ಭದ್ರ ಮುಷ್ಥಿ ಒಂಜಿ ಕಾಟ್ ಪಂತಿಯಾದಿತ್ತ್ಂಡಲ ಮಸ್ತ್ ಮರ್ದ್‌‍ದ ಸತ್ವೊಲು ಅವೆಟ್ ಉಂಡುhttps://www.moolihai.com/benefits-of-nut-grass/
 ಭದ್ರ ಮುಷ್ಠಿದ ಕಂಡೆನ್ ಲುಂಗಾದ್ ಪೊಡಿ ಮಲ್ತ್‌ದ್ ೫ ಗ್ರಾಂ ಪೊಡಿಕ್ ಬೋಡಾಪಿನಾತ್ ಬೆಂಞಣ ಸೇರಾದ್ ದಿನೊಕ್ಕು ಮೂಜಿ ನಾಲ್ ಸರ್ತಿ ಸೇವನೆ ಮಲ್ತ್ಂಡ ಉರ್ಚುನ, ನೆತ್ತೆರ್ ಉರ್ಚುನ ಕಮ್ಮಿ ಆಪುಂಡು
 ಭದ್ರ ಮುಷ್ಠಿದ ಕಂಡೆದ ಪೊಡಿನ್ ೫ ಗ್ರಾಂ (ಗುರುಗುಂಜಿ)ದಾತ್ ದಿನಲ ಸೇವನೆ ಮಲ್ತ್ಂಡ ಮೂಲವ್ಯಾಧಿ ಕಮ್ಮಿ ಆಪುಂಡು
 ಭದ್ರ ಮುಷ್ಠಿದ ಕಂಡೆನ್ ಅರೆತ್‍ದ್ ಮೇಲ್‍ಗ್ ಪೂಜಿಂಡ ಕಿರ್ಬೆಲ್ ಕಡಿಮೆ ಆಪುಂಡು
 ಭದ್ರ ಮುಷ್ಠಿದ ಕಂಡೆನ್ ಅರೆತ್‍ದ್ ಮೇಲ್‍ಗ್ ಪೂಜಿಂಡ ಮಿರೆಪೇರ್ ಜಾಸ್ತಿ ಆಪುಂಡು 
 ಭದ್ರ ಮುಷ್ಠಿದ ಕಂಡೆನ್ ಅರೆತ್‍ದ್ ಮಯಿತಲೆಕ್ಕ ಕಣ್ಣ್‌ಗ್ ಪೂಜಿಂಡ ಕಣ್ಣ್‌ದ ತೊಂದರೆ ಕಮ್ಮಿ ಆಪುಂಡು
 ಭದ್ರ ಮುಷ್ಠಿದ ಕಂಡೆನ್ ಅರೆತ್‍ದ್ ಪೇರ್‌ದೊಟ್ಟುಗು ಬೆರೆಸದ್ ಪರ್ಂಡ ನರದೋಷ (ನರದೌರ್ಬಲ್ಯ)ಕಡಿಮೆ ಆಪುಂಡು
 ಭದ್ರ ಮುಷ್ಠಿದ ಕಂಡೆದ ಪೊಡಿನ್ ಸೇವನೆ ಮಲ್ತ್ಂಡ ತಿಂಗೊಲ್ದ ಕುದಿತ(ಪಿದಯಿದ ಕುದಿ)ತೊಂದರೆ ಇತ್ತ್ಂಡ ಕಮ್ಮಿ ಆಪುಂಡು
 ಭದ್ರ ಮುಷ್ಠಿದ ಕಂಡೆದ ಪೊಡಿನ್ ಸೇವನೆ ಮಲ್ತ್ಂಡ ಬಾಯಿಗ್ ರುಚಿ ಇಜ್ಜಾಂದೆ ಆಪಿನ ತೊಂದರೆ,ತೆಮ್ಮ,ದಮ್ಮು ಮಾತ ಕಮ್ಮಿ ಆಪುಂಡು

 ಉಲ್ಲೇಕೊಲು 

ವರ್ಗೊ:ಸಸ್ಯೊಲು